CELEX: 32010D0076
Language: el
Date: 2010-02-09 00:00:00
Title: 2010/76/: Απόφαση της Επιτροπής, της 9ης Φεβρουαρίου 2010 , για τον καθορισμό μεταβατικής περιόδου για την εφαρμογή του κανονισμού (ΕΚ) αριθ. 762/2008 του Ευρωπαϊκού Κοινοβουλίου και του Συμβουλίου περί των στατιστικών στοιχείων που πρέπει να υποβάλλουν τα κράτη μέλη σχετικά με την υδατοκαλλιέργεια όσον αφορά την Τσεχική Δημοκρατία, τη Γερμανία, την Ελλάδα, την Αυστρία, την Πολωνία, την Πορτογαλία και τη Σλοβενία [κοινοποιηθείσα υπό τον αριθμό Ε(2010) 735]

10.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 37/70
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 9ης Φεβρουαρίου 2010
   για τον καθορισμό μεταβατικής περιόδου για την εφαρμογή του κανονισμού (ΕΚ) αριθ. 762/2008 του Ευρωπαϊκού Κοινοβουλίου και του Συμβουλίου περί των στατιστικών στοιχείων που πρέπει να υποβάλλουν τα κράτη μέλη σχετικά με την υδατοκαλλιέργεια όσον αφορά την Τσεχική Δημοκρατία, τη Γερμανία, την Ελλάδα, την Αυστρία, την Πολωνία, την Πορτογαλία και τη Σλοβενία
   [κοινοποιηθείσα υπό τον αριθμό Ε(2010) 735]
   (Τα κείμενα στην τσεχική, γερμανική, ελληνική, πολωνική, πορτογαλική και σλοβενική γλώσσα είναι τα μόνα αυθεντικά)
   (2010/76/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 762/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, περί των στατιστικών στοιχείων που πρέπει να υποβάλλουν τα κράτη μέλη σχετικά με την υδατοκαλλιέργεια και για την κατάργηση του κανονισμού (ΕΚ) αριθ. 788/96 του Συμβουλίου (1), και κυρίως το άρθρο 5 παράγραφος 2 και το άρθρο 7 παράγραφος 1,
   την αίτηση που υπέβαλε η Σλοβενία στις 25 Νοεμβρίου 2008,
   την αίτηση που υπέβαλε η Τσεχική Δημοκρατία στις 17 Δεκεμβρίου 2008,
   την αίτηση που υπέβαλε η Γερμανία στις 19 Δεκεμβρίου 2008,
   την αίτηση που υπέβαλε η Ελλάδα στις 2 Δεκεμβρίου 2008,
   την αίτηση που υπέβαλε η Αυστρία στις 19 Δεκεμβρίου 2008,
   την αίτηση που υπέβαλε η Πορτογαλία στις 22 Δεκεμβρίου 2008,
   την αίτηση που υπέβαλε η Πολωνία στις 31 Δεκεμβρίου 2008,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 7 του κανονισμού (ΕΚ) αριθ. 762/2008, η Επιτροπή μπορεί να παραχωρεί στα κράτη μέλη μεταβατική περίοδο για την εφαρμογή του εν λόγω κανονισμού, εφόσον η εφαρμογή του εν λόγω κανονισμού στα εθνικά στατιστικά τους συστήματα απαιτεί προσαρμογές μείζονος σημασίας και είναι πιθανόν να προκαλέσει σημαντικά πρακτικά προβλήματα.
            
         
               (2)
            
            
               Είναι σκόπιμο να παραχωρηθούν μεταβατικές περίοδοι αυτού του είδους στην Τσεχική Δημοκρατία, τη Γερμανία, την Ελλάδα, την Αυστρία, την Πολωνία, την Πορτογαλία και τη Σλοβενία σε συνέχεια των αιτήσεών τους.
            
         
               (3)
            
            
               Σύμφωνα με τον κανονισμό (ΕΚ) αριθ. 762/2008, ένα κράτος μέλος στο οποίο έχει παραχωρηθεί μεταβατική περίοδος εξακολουθεί να εφαρμόζει τις διατάξεις του κανονισμού (ΕΚ) αριθ. 788/96 στη διάρκεια της μεταβατικής περιόδου που του παραχωρήθηκε.
            
         
               (4)
            
            
               Σύμφωνα με το άρθρο 5 παράγραφος 2 του κανονισμού (ΕΚ) αριθ. 762/2008, τα στοιχεία για τη διάρθρωση του τομέα της υδατοκαλλιέργειας που προβλέπονται στο παράρτημα V πρέπει να διαβιβάζονται ανά τριετία.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής γεωργικής στατιστικής, που ιδρύθηκε με την απόφαση 72/279/ΕΟΚ του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Μεταβατικές περίοδοι σχετικές με την υποβολή στοιχείων τα οποία προβλέπονται στα παραρτήματα ΙΙ, ΙΙΙ και IV του κανονισμού (ΕΚ) αριθ. 762/2008
   Για την εφαρμογή του άρθρου 5 παράγραφος 1 του κανονισμού (ΕΚ) αριθ. 762/2008:
   
               1.
            
            
               Στην Τσεχική Δημοκρατία παραχωρείται μεταβατική περίοδος που λήγει στις 31 Δεκεμβρίου 2009. Πρώτο ημερολογιακό έτος αναφοράς είναι το 2009.
            
         
               2.
            
            
               Στην Πορτογαλία παραχωρείται μεταβατική περίοδος που λήγει στις 31 Δεκεμβρίου 2010. Πρώτο ημερολογιακό έτος αναφοράς είναι το 2010.
            
         
               3.
            
            
               Στη Γερμανία, την Ελλάδα, την Αυστρία, την Πολωνία και τη Σλοβενία παραχωρείται μεταβατική περίοδος που λήγει στις 31 Δεκεμβρίου 2011. Πρώτο ημερολογιακό έτος αναφοράς είναι το 2011.
            
         Άρθρο 2
   Μεταβατικές περίοδοι σχετικές με την υποβολή στοιχείων τα οποία προβλέπονται στο παράρτημα V του κανονισμού (ΕΚ) αριθ. 762/2008
   Για την εφαρμογή του άρθρου 5 παράγραφος 2 του κανονισμού (ΕΚ) αριθ. 762/2008, παραχωρείται στην Τσεχική Δημοκρατία, τη Γερμανία, την Ελλάδα, την Αυστρία, την Πολωνία, την Πορτογαλία και τη Σλοβενία μεταβατική περίοδος που λήγει στις 31 Δεκεμβρίου 2011. Πρώτο ημερολογιακό έτος αναφοράς είναι το 2011.
   Άρθρο 3
   Μεταβατικές περίοδοι σχετικές με την ετήσια έκθεση για την αξιολόγηση της ποιότητας
   Οι μεταβατικές περίοδοι που προβλέπονται στα άρθρα 1 και 2 της παρούσας απόφασης εφαρμόζονται mutatis mutandis για την εφαρμογή του άρθρου 6 του κανονισμού (ΕΚ) αριθ. 762/2008.
   Άρθρο 4
   Η παρούσα απόφαση απευθύνεται στην Τσεχική Δημοκρατία, την Ομοσπονδιακή Δημοκρατία της Γερμανίας, την Ελληνική Δημοκρατία, τη Δημοκρατία της Αυστρίας, τη Δημοκρατία της Πολωνίας, την Πορτογαλική Δημοκρατία και τη Δημοκρατία της Σλοβενίας.
   
      Βρυξέλλες, 9 Φεβρουαρίου 2010.
      
         
            Για την Επιτροπή
         
         Joaquín ALMUNIA
         
            Μέλος της Επιτροπής
         
      
   
   
      (1)  ΕΕ L 218 της 13.8.2008, σ. 1.
   
      (2)  ΕΕ L 179 της 7.8.1972, σ. 1.